pythainlp/thai_wikipedia_clean_20230101 huggingface dataset:
โรนัลด้า "รอนนี" แอนน์ ซานติอาโก  อายุ 11 ปี (ซีซัน 1), 12 ปี (ตั้งแต่ซีซัน 2 ขึ้นไป) (ให้เสียงโดย Izabella Alvarez) - เป็นตัวเอกเด็กหญิง โดยเธอชอบเล่นสเกตบอร์ด ชอบเรื่องลูชาลิเบร และ ชอบเรื่องการแกล้ง
บ็อบบี ซานติอาโก.
โรเบอร์โต้ อเลฮานโดร มาร์ตีเนซ-มิลลาน ลุยส์ "บ็อบบี" ซานติอาโก จูเนียร์  อายุ 17 ปี (ซีซัน 1), 18 ปี (ตั้งแต่ซีซัน 2 ขึ้นไป) (ให้เสียงโดย Carlos PenaVega) - เป็นพี่ชายของรอนนี แอนน์ โดยเขาชอบอยู่กับแฟนคือลอริ และ ดูแลร้านเมอคาโด้คาซากรานเด้
มาเรีย คาซากรานเด้-ซานติอาโก.
มาเรีย คาซากรานเด้-ซานติอาโก  อายุ 43 ปี (ให้เสียงโดย Sumalee Montano) - เป็นแม่ของรอนนี แอนน์ และบ็อบบี และเคยเป็นภรรยาของอาร์ทูโร่ โดยเธอเป็นพยาบาล
อาร์ทูโร่ ซานติอาโก.
อาร์ทูโร่ ซานติอาโก  (ให้เสียงโดย Eugenio Derbez) - เป็นพ่อของรอนนี แอนน์ และบ็อบบี และเคยเป็นสามีของมาเรีย โดยเขาเป็นหมอ
เฮกเตอร์ คาซากรานเด้.
เฮกเตอร์ โรดริโก้ คาซากรานเด้-กูติเอร์เรซ  อายุ 66 ปี (ให้เสียงโดย Ruben Garfias) - เป็นพ่อของคาร์ลอสและมาเรีย ชอบร้องเพลงแนวเม็กซิกัน และ เล่นกีตาร์ โดยเขาเป็นเจ้าของร้านเมอคาโด้คาซากรานเด้
โรซ่า คาซากรานเด้.
โรซ่า "โรซิต้า" คาซากรานเด้  อายุ 63 ปี (ให้เสียงโดย Sonia Manzano) - เป็นแม่ของคาร์ลอสและมาเรีย ทำอาหารเก่ง โดยเธอเป็นผู้จัดการอะพาร์ตเมนต์คาซากรานเด้
คาร์ลอส คาซากรานเด้.
คาร์ลอส คาซากรานเด้ ซีเนียร์  อายุ 45 ปี (ให้เสียงโดย Carlos Alazraqui) - เป็นพ่อของคาร์ลอตต้า ซีเจ คาร์ล และคาร์ลิโต้ เคยเล่นสเกตบอร์ด โดยเขาเป็นศาสตราจารย์วิทยาลัย
ฟรีด้า พูก้า-คาซากรานเด้.
ฟรีด้า พูก้า-คาซากรานเด้  อายุ 42 ปี (ให้เสียงโดย Roxana Ortega) - เป็นแม่ของคาร์ลอตต้า ซีเจ คาร์ล และคาร์ลิโต้ โดยเธอเป็นช่างภาพและศิลปิน
คาร์ลอตต้า คาซากรานเด้.
คาร์ลอตต้า คาซากรานเด้  อายุ 17 ปี (ซีซัน 1), 18 ปี (ตั้งแต่ซีซัน 2 ขึ้นไป) (ให้เสียงโดย Alexa PenaVega) - เป็นลูกสาวของคาร์ลอสกับฟรีด้า โดยเธอชอบเรื่องแฟชั่นและการแปลงโฉม
คาร์ลอส "ซีเจ" คาซากรานเด้ จูเนียร์.
คาร์ลอส "ซีเจ" คาซากรานเด้ จูเนียร์  อายุ 13 ปี (ซีซัน 1), 14 ปี (ตั้งแต่ซีซัน 2 ขึ้นไป) (ให้เสียงโดย Jared Kozak) - เป็นลูกชายของคาร์ลอสกับฟรีด้า โดยเขาชอบเรื่องโจรสลัด, ตัดผม, ลูชาลิเบร
คาร์ลิโน่ "คาร์ล" คาซากรานเด้.
คาร์ลิโน่ "คาร์ล" คาซากรานเด้  อายุ 8 ปี (ซีซัน 1), 9 ปี (ตั้งแต่ซีซัน 2 ขึ้นไป) (ให้เสียงโดย Alex Cazares) - เป็นลูกชายของคาร์ลอสกับฟรีด้า โดยเขาชอบเรื่องความคูล ชอบคาราเต้, นินจา, ดีเจ ชอบเรื่องลูชาลิเบร, ซูเปอร์ฮีโร, รถไฟ และ ชอบลอริข้างเดียว
คาร์ลิโต้ คาซากรานเด้.
คาร์ลิโต้ คาซากรานเด้  อายุ 1 ปี (ซีซัน 1), 2 ปี (ตั้งแต่ซีซัน 2 ขึ้นไป) (ให้เสียงโดย Roxana Ortega, ต่อมาเป็น Cristina Milizia) - เป็นลูกชายของคาร์ลอสกับฟรีด้า โดยเขาชอบทำท่าทางเลียนแบบคนอื่น
ครอบครัวชาง.
ซิด ชาง.
ซิดนีย์ "ซิด" ชาง  อายุ 12 ปี (ซีซัน 1-2), 13 ปี (ตั้งแต่ซีซัน 2 ขึ้นไป) (ให้เสียงโดย Leah Mei Gold) - เพื่อนสนิทของรอนนี แอนน์ โดยเธอชอบเล่นตามรอนนี แอนน์ ชอบเคป็อป ชอบเรื่องหุ่นยนต์ และ ชอบยุน ควอน
สแตนลีย์ ชาง.
สแตนลีย์ ชาง  อายุ 47 ปี (ให้เสียงโดย Ken Jeong) - เป็นพ่อของซิดและอาดิเลด โดยเขาเป็นคนขับรถไฟใต้ดิน
เบคก้า ชาง.
เบคก้า ชาง  อายุ 46 ปี (ให้เสียงโดย Melissa Joan Hart) - เป็นแม่ของซิดและอาดิเลด โดยเธอเป็นนักสัตววิทยา
อาดิเลด ชาง.
อาดิเลด ชาง  อายุ 6 ปี (ให้เสียงโดย Lexi Sexton) - เป็นน้องสาวของซิด ชอบเล่นกับสัตว์ ชอบบัลเลต์, คาราเต้ โดยเธอเป็นจอมจุ้น
ฟรอกกี้ 2.
ฟรอกกี้ 2  (ให้เสียงเอฟเฟกต์โดย Dee Bradley Baker) - เป็นกบ สัตว์เลี้ยงของอาดิเลด
หุ่นอาหารเช้า.
หุ่นอาหารเช้า  (ให้เสียงโดย Carlos Alazraqui) - เป็นหุ่นยนต์ที่ซิดสร้างขึ้น
รายชื่อตัวละครในเดอะคาซากรานเด้ส์
วัดเกวียนหัก
วัดเกวียนหัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกวียนหัก อำเภอขลุง จังหวัดจันทบุรี
วัดเกวียนหัก เดิมชื่อ วัดช่องลม ตั้งวัดเมื่อวันที่ 20 สิงหาคม พ.ศ. 2130 ปรากฏหลักฐานจากอุโบสถหลังเก่าที่มีรูปทรงและลวดลายซึ่งสร้างโดยช่างสกุลอยุธยา คาดว่าสร้างหลังวัดตะปอนน้อยเป็นเวลา 5 ปี ซึ่งใบเสมาอุโบสถวัดตะปอนน้อยสลักไว้ พ.ศ. 2125 แต่วัดเกวียนหักนั้นมีหลักฐานบันทึกว่าสร้างเมื่อเดือนสิงหาคม พ.ศ. 2130
มีตำนานเล่าขานว่า เป็นวัดที่เคยเป็นที่พักทัพของพระเจ้าตากสิน เมื่อครั้งที่ยกกองทัพไปโจมตีชมรมชาวพ่อค้าสำเภาที่ทุงใหญ่ (ตราด) ดังปรากฏในเอกสารประชุมพงศาวดารภาคที่ 65 พระราชพงศาวดารกรุงธนบุรี ฉบับพันทนุมาศ (เจิม) ร่องรอยการพักทัพ เช่น มีการขุดพบพระยอดธง และสระน้ำโบราณที่เชื่อกันว่าพระเจ้าตากสินขุดให้กองทัพดื่มและใช้ อีกทั้งมีร่องรอยของร่องนำน้ำลึกติดต่อกับทะเลที่เรือใหญ่สามารถเข้ามาถึงหน้าวัดเกวียนหัก ปัจจุบันเป็นคลองเล็ก ๆ ที่มีน้ำทะเลไหลเข้ามาได้และอยู่ใกล้สระโบราณ
การบูรณะวัดเกวียนหักปรากฏหลักฐานว่า คุณพระจินดา พรหมฤทธิ์ (ตำแหน่งนายอำเภอขณะนั้น) ได้เขียนเป็นลายลักษณ์อักษรไว้บนผนังอุโบสถหลังเก่าว่า "พระจินดา มานะ สละหิรัญ ซื้อสุวรรณปิดพระทั้งสององค์ กับออกทรัพย์ซ่อมแซมอุโบสถ โดยกำหนดพันเศษตามประสงค์ ขอให้สมปรารถนา ปัญญายงค์ สมประสงค์ ปณิธาน นิพพานเอย"
อุโบสถหลังเก่า สันนิษฐานว่าสร้างขึ้นในสมัยกรุงศรีอยุธยาตอนปลาย เป็นอาคารก่ออิฐฉาบปูน  ผังอาคารรูปสี่เหลี่ยมผืนผ้า หลังคาเครื่องไม้มุงกระเบื้องทรงจั่ว ด้านข้างชักปีกนก หน้าบันตกแต่งด้วยลายเทพนมประดับลายก้านขด ซุ้มประตูหน้าต่างประดับลวดลายปูนปั้น หน้าบันมีลายเขียนสี ภายในพระอุโบสถประดิษฐานพระพุทธรูปปางมารวิชัย พระพุทธรูปยืนปางประทานอภัยทรงเครื่องและพระอัครสาวก เดิมเคยมีจิตรกรรมฝาผนังแต่ถูกทาสีทับ ที่มุมอุโบสถทั้ง 4 มุม มีเจดีย์ก่ออิฐถือปูนย่อมุมไม้สิบสองสมัยรัตนโกสินทร์ตอนต้น
อุโบสถหลังใหม่สร้างเมื่อ พ.ศ. 2502 นำรูปแบบของอุโบสถหลังเก่ามาสร้างแต่ขนาดใหญ่ขึ้นและนำเครื่องถ้วยเคลือบประดับหน้าบันช่อฟ้าใบระกาและได้รับการบูรณะทาสีใหม่เมื่อ พ.ศ. 2544 ศาลาการเปรียญสร้างเมื่อ พ.ศ. 2487 เป็นอาคารคอนกรีตโครงสร้างหลังคาไม้ ยกพื้นใต้ถุนโปร่งด้านข้างก่ออิฐฉาบปูนรูปวงโค้งเป็นช่วงทั้ง 4 ด้าน อาคารเรียนหลังเก่า สร้างเมื่อวันที่ 28 เมษายน พ.ศ. 2496 เป็นอาคารคอนกรีตโครงสร้างไม้ รูปตัวแอล หลังคามุงด้วยกระเบื้องลอนคู่ มีบันไดทางขึ้น 1 บันได ใต้ถุนโปร่งสูง มีการก่ออิฐฉาบปูนเป็นวงโค้งรอบอาคารเหมือนศาลาการเปรียญ
ตำบลเซย์เยดอน
เซย์เยดอน  เป็นตำบล ("เดเฮสทอน") ในอำเภอออเบแชฮ์แมด เทศมณฑลแคเลย์แบร์ จังหวัดอาเซอร์ไบจานตะวันออก ประเทศอิหร่าน ในสำมะโน พ.ศ. 2549 ตำบลมีประชากร 4,336 คน 926 ครัวเรือน และประกอบด้วย 15 หมู่บ้าน
ตำบลเกชลอฆ (เทศมณฑลแคเลย์แบร์)
เกชลอฆ  เป็นตำบล ("เดเฮสทอน") ในอำเภอออเบแชฮ์แมด เทศมณฑลแคเลย์แบร์ จังหวัดอาเซอร์ไบจานตะวันออก ประเทศอิหร่าน ในสำมะโน พ.ศ. 2549 ตำบลมีประชากร 6,468 คน 1,320 ครัวเรือน และประกอบด้วย 32 หมู่บ้าน
เครื่องอิสริยาภรณ์มูกูฮวา
เครื่องอิสริยาภรณ์มูกูฮวา  เป็นเครื่องอิสริยาภรณ์ชั้นสูงสุดของประเทศเกาหลีใต้ มอบโดยประธานาธิบดีเกาหลีใต้ สำหรับประธานาธิบดีเกาหลีใต้ สุภาพสตรีหมายเลขหนึ่งเกาหลีใต้ ประมุขรัฐต่างประเทศและคู่สมรสของประมุขรัฐต่างประเทศ โดยผู้ได้รับมอบต้องเป็น "ผู้ที่กระทำคุณประโยชน์อย่างโดดเด่นเพื่อส่งเสริมความสัมพันธไมตรีและความก้าวหน้าอันเป็นประโยชน์ยิ่งของสาธารณรัฐเกาหลี"
ชื่อเครื่องอิสริยาภรณ์นี้มีที่มาจากดอกไม้ประจำชาติเกาหลีใต้นั่นคือกุหลาบโซรอนซึ่งเป็นสัญลักษณ์แห่งวัฒนธรรมและความภาคภูมิใจของเกาหลีใต้
ลักษณะโดยทั่วไป.
เครื่องอิสริยาภรณ์นี้ประกอบด้วยดวงตราที่ห้อยกับสายสะพายสีแดงและสร้อยคอ และดวงดารา อิสริยาภรณ์นี้ทำด้วยทองคำเงินทับทิมและอเมทิสต์ ใน พ.ศ. 2556 ต้นทุนในการสร้างอิสริยาภรณ์นี้อยู่ที่ประมาณ 20 ล้านวอนหรือราวๆ 561,175 บาทไทย
คิม มินกยู
เทศมณฑลแคเลย์แบร์
แคเลย์แบร์  เป็นเทศมณฑลในจังหวัดอาเซอร์ไบจานตะวันออก ประเทศอิหร่าน มีแคเลย์แบร์เป็นเมืองหลัก นอกจากเมืองหลักแล้ว เทศมณฑลนี้ยังเป็นที่รู้จักจากพื้นที่คุ้มครองป่าแอแรสบอรอน และป้อมบอแบกของบอแบก โฆร์แรมดีน (Babak Khorramdin)
ในสำมะโน พ.ศ. 2559 เทศมณฑลมีประชากร 46,125 คน 14,145 ครัวเรือน
เทศมณฑลแคเลย์แบร์แบ่งออกเป็น 2 อำเภอ ได้แก่
Kim Min-kyu (actor)
คิม มิน-กยู (นักร้อง)
คิม มิน-กยู (; เกิด 12 มีนาคม พ.ศ. 2544) เป็นนักแสดง, นักร้อง, พิธีกร และนายแบบชาวเกาหลีใต้ในสังกัดเจลลีฟิชเอนเตอร์เทนเมนต์ เขาได้รับเลือกให้แสดงในละครออนไลน์ของช่องเพลย์ลิสต์เรื่อง "Pop Out Boy!" รับบทเป็นนักแสดงนำชาย "ชอน นัม-อุค" ในปี 2563
Kim Min-kyu (entertainer)
ออเบแชฮ์แมด
ออเบแชฮ์แมด  เป็นเมืองและเมืองหลักของอำเภอออเบแชฮ์แมด เทศมณฑลแคเลย์แบร์ จังหวัดอาเซอร์ไบจานตะวันออก ประเทศอิหร่าน ตามสำมะโน พ.ศ. 2549 ตัวเมืองมีประชากร 2,329 คน 526 ครัวเรือน
นิโกลัส ตาเกลียฟิโก
นิโกลัส อาเลฆันโดร ตาเกลียฟิโก (; เกิด 31 สิงหาคม ค.ศ. 1992) เป็นนักฟุตบอลชาวอาร์เจนตินา ปัจจุบันเล่นในตำแหน่งแบ็กซ้ายให้กับลียง สโมสรในลีกเอิง และทีมชาติอาร์เจนตินา
แบนฟิลด์.
อินเดเปนดิเอนเต.
อายักซ์.
วันที่ 5 มกราคม 2018 ตาเกลียฟิโกย้ายไปร่วมทีมอายักซ์ โดยมีค่าตัว 4 ล้านปอนด์ และลงเล่นนัดแรกให้กับสโมสรในนัดที่ชนะไฟเยอโนร์ด 2–0 เมื่อวันที่ 21 มกราคม 2018
อินเดเปนดิเอนเต
อี จิน-ฮย็อก
อี จิน-ฮย็อก (; เกิด 8 มิถุนายน พ.ศ. 2539) เป็นนักร้อง และนักแสดงชาวเกาหลีใต้ เขาเดบิวต์ในฐานะสมาชิกวงอัปเทนชันบอยแบนด์เกาหลีใต้ในปี 2558 ในปี 2561 เขามีชื่อเสียงหลังจากได้อันดับที่ 11 ในรายการ"พรอดิวซ์เอ็กซ์ 101" เขาเดบิวต์ในฐานะศิลปินเดี่ยวด้วยการเปิดตัวอีพีแรกของเขาในชื่อ "S.O.L" เมื่อวันที่ 4 พฤศจิกายน พ.ศ. 2562 เขาเดบิวต์ในฐานะนักแสดงในละครเรื่อง "ฟายด์มีอินยัวร์เมโมรี" ทางช่องเอ็มบีซี รับบท โจ อิล ควอน
Lee Jin-hyuk
หน่วยยามฝั่งฟิลิปปินส์
หน่วยยามฝั่งฟิลิปปินส์ (; อักษรย่อ; TBP, ; อักษรย่อ: PCG) เป็นหน่วยสวมเครื่องแบบและติดอาวุธที่ได้รับมอบหมายให้บังคับใช้กฎหมายภายในน่านน้ำฟิลิปปินส์เป็นหลัก, ดำเนินการปฏิบัติการรักษาความปลอดภัยทางทะเล, ปกป้องชีวิตและทรัพย์สินในทะเล ตลอดจนปกป้องสิ่งแวดล้อมและทรัพยากรทางทะเล เช่นเดียวกับหน่วยยามฝั่งทั่วโลก โดยหน่วยยามฝั่งนี้ยังทำหน้าที่เป็นกองกำลังติดอาวุธของกองทัพฟิลิปปินส์ในช่วงสงคราม
หน่วยยามฝั่งฟิลิปปินส์เป็นหน่วยงานที่มีความสัมพันธ์กับกรมการขนส่งของฟิลิปปินส์ ซึ่งปัจจุบันยังคงมีอยู่ทั่วทั้งกลุ่มเกาะ โดยมีเขตรักษาความปลอดภัยชายฝั่งสิบสามเขต, สถานีหน่วยยามฝั่งห้าสิบสี่แห่ง และสถานีหน่วยยามฝั่งย่อยมากกว่าหนึ่งร้อยเก้าสิบแห่ง ตั้งแต่บัสโก จังหวัดบาตาเนส ไปจนถึงโบนเกา จังหวัดตาวี-ตาวี
Philippine Coast Guard
Nicolás Tagliafico
4-ไวนิลอะนิโซล
4-ไวนิลอะนิโซล (4-Vinylanisole) เป็นสารประกอบอินทรีย์ที่มีสูตร CH3OC6H4CH=CH2 เป็นหนึ่งในสามไอโซเมอร์ของไวนิลอะนิโซล ลักษณะเป็นของเหลวไม่มีสี พบได้ในอาหารและเครื่องดื่มหลายชนิด เป็นโมโนเมอร์สำหรับการสังเคราะห์พอลิสไตรีนดัดแปลง นอกจากนี้ 4-ไวนิลอะนิโซลยังเป็นฟีโรโมนที่ตั๊กแตนใช้ในการรวมฝูง
ความรักนี้เพื่อนสมัยเด็กไม่แพ้รักแรกหรอก
ดิสนี่ย์ ปริ้นเซส
ซูเปอร์บอมเบอร์แมน 5
ได้รับการเปิดตัวโดยบริษัทฮัดสันซอฟต์ในช่วงต้น ค.ศ. 1997 ซึ่งเป็นเกม"บอมเบอร์แมน"ภาคสุดท้ายที่วางจำหน่ายสำหรับเครื่องซูเปอร์แฟมิคอม เกมดังกล่าวเปิดตัวในสองรูปแบบ ได้แก่ ตลับมาตรฐานและตลับสีทอง ซึ่งขายผ่านนิตยสารโคโระโคโระคอมมิก โดยตลับทองได้รวมแผนที่พิเศษในโหมดประจัญบาน
ส่วนผู้เล่นเดี่ยวของ"ซูเปอร์บอมเบอร์แมน 5" ไม่เป็นตามเส้น ทำให้ผู้เล่นสามารถเลือกได้ว่าต้องการเล่นต่อไปในเลเวลใด เฟสเหล่านี้ล้วนมีพื้นฐานมาจากเกม"ซูเปอร์บอมเบอร์แมน"สี่ภาคก่อนหน้าสำหรับซูเปอร์แฟมิคอม ซึ่งมีเพลงรีมิกซ์และสไปร์ตเดียวกันของเกมดังกล่าว รวมถึงเฟสที่ห้าเป็นเฟสใหม่ทั้งหมด ทั้งนี้ ผู้เล่นสามารถรวบรวมความสำเร็จได้ 100 เปอร์เซ็นต์ โดยขึ้นอยู่กับเส้นทางของผู้เล่น ซึ่งเกมนี้มีตอนจบสองแบบ ขึ้นอยู่กับตำแหน่งที่ผู้เล่นเผชิญหน้ากับบอสตัวสุดท้าย หลังจากจบ 100 เปอร์เซ็นต์ แผนที่เกมจะถูกรีเซ็ต ซึ่งทำให้ผู้เล่นสามารถจบแผนที่ได้ 200 เปอร์เซ็นต์ ครั้นเมื่อเสร็จสิ้น 200 เปอร์เซ็นต์ของแผนที่ ก็จะได้รับรหัสผ่านใหม่
ในโหมดหลายผู้เล่น มีตัวละครให้เลือกเก้าตัวและมีแผนที่ให้เล่นมากกว่า 10 แผนที่ (แม้ว่าแผนที่พิเศษสามแผนที่ในเวอร์ชันทองจะสามารถปลดล็อกได้ในรถเข็นปกติเช่นกัน) โหมดสร้างตัวละคร ซึ่งเป็นเอกลักษณ์เฉพาะของซูเปอร์บอมเบอร์แมน 5 ช่วยให้ผู้เล่นสามารถเลือกตัวละครกับสีของตน และอนุญาตให้พวกเขาได้รับคะแนนจำนวนหนึ่ง คะแนนเหล่านี้สามารถใช้เพื่อติดตั้งไอเทมเพิ่มพลังจากเกมผู้เล่นเดี่ยว ทั้งนี้ หากผู้เล่นเข้าสู่เมนูรหัสผ่าน (ตัวเลือก → รหัสผ่าน) 0413 แผนที่ในโหมดประจัญบานจะเปลี่ยนไป นอกจากนี้ ยังมีตัวละครที่สามารถเล่นได้ 10 ตัวในโหมดประจัญบาน โดยที่เก้าตัวเป็นบอสในโหมดปกติ
นักวางระเบิดผู้ชั่วร้ายนามว่าเทเรอริน ผู้มีพลังแห่งกาลเวลาได้ปลดปล่อยอาชญากรที่เป็นนักวางระเบิดจากห้องขังในวงโคจรรอบแพลเนตบอมเบอร์ ด้วยเวลาและอวกาศที่บิดงอ ไวต์บอมเบอร์, แบล็กบอมเบอร์ และลูอี (รูอี) ของพวกเขา ต้องเดินทางผ่านด่านต่าง ๆ และเอาชนะพวกมันก่อนที่จะขึ้นต่อสู้กับจักรพรรดิเทเรอรินด้วยตัวเอง
จีโอเจซัน
จีโอเจซัน  เป็นฟอร์แมตระบบมาตรฐานเปิดที่ออกแบบมาเพื่อใช้ในการแสดงคุณสมบัติทางภูมิศาสตร์อย่างง่ายพร้อมกับข้อมูลเชิงพื้นที่
คุณสมบัติทางภูมิศาสตร์ในจีโอเจซันมี 3 รูปแบบคือ จุด (ตำแหน่งที่ตั้งของสถานที่) เส้น (ถนนและเส้นชายแดน) และรูปปิด (พื้นที่จังหวัด, ประเทศ) นอกจากนี้จีโอเจซันไม่จำเป็นต้องนำไปใช้แทนลักษณะทางกายภาพของโลกเท่านั้น เพราะแอปพลิเคชั่นเกี่ยวกับเส้นทางและการนำทางก็ใช้จีโอเจซันในการรายงานบริการ
จีโอเจซันต่างจากระบบสารสนเทศภูมิศาสตร์อื่น ๆ ตรงที่มันมีลักษณะเป็นโค้ดหรือตัวอักษร อีกทั้งยังไม่ได้มีการกำกับดูแลจากองค์การมาตราฐานที่เป็นทางการ แต่ดูแลโดยกลุ่มผู้พัฒนาอินเทอร์เน็ต
"name": "กรุงเทพมหานคร"
100.4940676689148,
13.752745506893154
"name": "จังหวัดสมุทรปราการ"
100.5969786643982,
13.600353098084849
การชิงแชมป์โลกเฮฟวี่เวทครั้งแรกในประเทศไทย
มอร์นิงมุซุเมะซะกุระงุมิ
เครื่องราชอิสริยาภรณ์เซราฟีม
เครื่องราชอิสริยาภรณ์เซราฟีม  เป็นเครื่องราชอิสริยาภรณ์ชั้นสูงสุดของประเทศสวีเดน และเป็นเครื่องราชอิสริยาภรณ์ที่เก่าแก่ชนิดหนึ่งของโลก สถาปนาขึ้นเมื่อ พ.ศ. 2291 โดยพระเจ้าเฟรเดอริกที่ 1 แห่งสวีเดน ซึ่งสร้างมาพร้อมกันกับเครื่องราชอิสริยาภรณ์ดาบและเครื่องราชอิสริยาภรณ์ดาวขั้วโลก เครื่องราชอิสริยาภรณ์นี้มีเพียงสองชั้นคือ "ชั้นอัศวิน" และ"ชั้นสมาชิก" ประกอบด้วยดวงตราห้อยกับสายสะพายสีฟ้า สายสร้อย และดารา เครื่องราชอิสริยาภรณ์มอบให้แก่พระมหากษัตริย์ พระราชินี พระบรมวงศานุวงศ์สวีเดน ตลอดจนประมุขและผู้มีเกียรติจากต่างประเทศ
ลักษณะของเครื่องราชอิสริยาภรณ์.
ตราประจำของผู้ได้รับ.
ผู้ได้รับพระราชทานเครื่องราชอิสริยาภรณ์นี้ หากได้รับพระราชทานใหม่ๆ จะต้องมีตราประจำของตัวผู้ได้รับ ซึ่งจะประกอบไปด้วยตราแผ่นดินหรือตราประจำตัวและล้อมรอบด้วยสายสร้อยหรือสายสะพายตามแต่ลำดับชั้นผู้ที่ได้รับพระราชทาน โดยจะวาดลงบนแผ่นคอปเปอร์ และนำไปประดิษฐานไว้ที่หอเกียรติยศเซราฟีมในพระบรมหาราชวังของสวีเดน เมื่อผู้ได้รับพระราชทานได้เสียชีวิตลง แผ่นตราประจำของผู้ได้รับดังกล่าวจะถูกย้ายจากพระราชวังไปทำพิธีไว้อาลัยที่วิหารลิตาโฮเมนในกรุงสต็อกโฮล์ม และจะสั่นระฆังเพื่อไว้อาลัยเป็นเวลา 1 ชั่วโมง ตั้งแต่เวลา 12:00 น. ถึง 13:00 น. ตามเวลาท้องถิ่น โดยเรียกพิธีนี้ว่า "เซราฟีมเมินเลกิเอิน"
ประเพณีไหว้แม่ย่านางเรือ
พระราชพงศาวลีราชวงศ์ที่ยี่สิบห้าแห่งอียิปต์
พระราชพงศาวลีราชวงศ์ที่ยี่สิบห้าแห่งอียิปต์นั้นซับซ้อนกินที่จะแสดงทั้งหมด และไม่ทราบอย่างแน่ชัดว่าฟาโรห์องค์นั้นเป็นพระราชโอรสหรือพระราชอนุชาของพระองค์ที่แล้ว ตารางนี้เป็นตารางย่อ (ที่อัปเดตถึง ค.ศ. 2017) ที่ตามการจัดเรียงราชวงศ์แบบใหม่ที่เชบิตกูมีฐานะเป็นผู้ดำรงตำแหน่งก่อนชาบากามากกว่าผู้สืบทอดตามธรรมเนียม
เป็กซาเตอร์
เป็กซาเตอร์ (, หรือ เปเกอส์โล (Pekerslo)) เป็นราชินีนูเบียในสมัยราชวงศ์ที่ยี่สิบห้าแห่งอียิปต์
เป็กซาเตอร์ทรงเป็นพระราชธิดาแต่กษัตริย์คัชตากับราชินีเปบัตจมา ในภาพแกะสลักในวิหารอามุนที่บัรกัล พระองค์เป็นพระราชสวามีของฟาโรห์ปิเย Laming กับ Macadam กล่าวแนะว่า พระองค์เป็นพระธิดาบุญธรรมของเปบัตจมา
เป็กซาเตอร์ถูกฝังที่อะไบดอส ซึงยังมีทับหลังบางส่วน วงกบประตูสามอัน และจารึกอยู่ ในจารึกมีการเรียกขานพระองค์เป็น "พระราชธิดากษัตริย์", "พระมเหสีกษัตริย์" และ "พระมเหสีราชาธิราช"
ก็อลฮาตา
ก็อลฮาตา  เป็นราชินีนูเบียในสมัยราชวงศ์ที่ยี่สิบห้าแห่งอียิปต์
ก็อลฮาตาทรงเป็นพระราชธิดาแต่ฟาโรห์ปิเยและเป็นพระมเหสีของชาบากา พระอนุชาของพระองค์ พระองค์เป็นที่รู้จักจากแผ่นศิลาจารึกความฝัน (Dream Stela) ของกษัตริย์ทันตามานีและในปีรามิดที่อัลกะรู (Ku. 5).
มีบันทึกของชาวอัสซีเรียที่บันทึกว่า กษัตริย์ทันตามานีทรงเป็นพระราชโอรสของพระราชภคินีฟาโรห์ทาฮาร์กา สุสานของก็อลฮาตาที่อัลกุรรูมีข้อความที่บันทึกว่าพระองค์เป็นพระราชมารดาของกษัตริย์ ซึ่งเป็นหลักฐานบางส่วนของความสัมพันธ์ทางครอบครัว
เดอะเวิลด์เอนด์วิทยู
พระราชพงศาวลีราชวงศ์ที่ยี่สิบหกแห่งอียิปต์
พระราชพงศาวลีราชวงศ์ที่ยี่สิบหกแห่งอียิปต์ นั้นซับซ้อนและไม่กระจ่างเหมือนราชวงศ์ก่อน ราชวงศ์นี้สืบต้นตอไปไกลถึงไซเตแห่งราชวงศ์ที่ 24 และนักวิชาการในปัจจุบันเริ่มราชวงศ์ด้วยการครองราชย์ของปซัมติกที่ 1 บางครั้งใีการกล่าวถึงผู้นำก่อนหน้า (อัมเมริสถึงเนโชที่ 1) เป็น "โปรโตไซเตส" โดยสิ้นสุดที่ปซัมติกที่ 3 พระราชโอรสของอามาซิส
พระเจ้าโจวจิง (ไก)
ลัทธิภักดีอัลสเตอร์
ลัทธิภักดีอัลสเตอร์  เป็นกลุ่มหนึ่งของลัทธิสหภาพนิยมแบบอัลสเตอร์ เป็นที่นิยมในกลุ่มชนชั้นแรงงานศาสนิกชนโปรเตสแตนต์ในอัลสเตอร์ ไอร์แลนด์เหนือ เช่นเดียวกับกลุ่มสหภาพนิยมอื่น ๆ กลุ่มภักดีมีแนวคิดภักดีต่อสถาบันพระมหากษัตริย์ของอังกฤษ, สนับสนุนการคงอยู่ของไอร์แลนด์เหนือในฐานะส่วนหนึ่งของสหราชอาณาจักร และต่อต้านแนวคิดสหภาพไอร์แลนด์ ลัทธิภักดีแบบอัลสเตอร์ได้รับการอธิบายว่าเป็นรูปแบบหนึ่งของชาตินิยมชาติพันธุ์ในศาสนิกชนโปรเตสแตนต์ชาวอัลสเตอร์ และเป็น "ความหลากหลายแบบหนึ่งของลัทธิชาตินิยมอังกฤษ" โดยทั่วไปอาจปรากฏเรียกกลุ่มภักดีแบบอัลสเตอร์สั้น ๆ ว่ากลุ่มผู้ภักดี (loyalist) หรือลัทธิภักดี (loyalism)
กลุ่มภักดีอัลสเตอร์ส่วนใหญ่สนับสนุนการดำรงอยู่ของไอร์แลนด์เหนือในฐานะประเทศของสหราชอาณาจักร หรือที่เรียกว่าแนวคิดแบบสหภาพนิยม (unionism) ในอดีต คำว่า 'unionist' (กลุ่มสหภาพนิยม) และ 'loyalist' (กลุ่มภักดี) ใช้แทนกันและกันได้ทั่วไป จนกระทั่งการก่อตัวของเดอะทรับเบิลส์ คำว่า 'loyalist' (กลุ่มภักดี) มักนำมาใช้เรียกกลุ่มสหภาพนิยมที่เป็นกองกำลัง นอกจากนี้ยังมีการนิยามกลุ่มภักดีว่าเป็นผู้จงรักภักดีต่อสถาบันพระมหากษัตริย์อังกฤษซึ่งเป็นโปรเตสแตนต์เป็นหลัก มากกว่าที่จะภักดีต่อรัฐบาลและสถาบันอื่น ๆ ของประเทศอังกฤษ นักวิชาการ การ์เรท ฟิตซ์เจอรัลด์อ้างว่ากลุ่มภักดีนั้นภักดีต่อ 'อัลสเตอร์' เป็นหลัก มากกว่าต่อ 'สหภาพ' ในขณะที่ชนกลุ่มน้อยของกลุ่มภักดีเรียกร้องรัฐโปรเตสแตนต์อัลสเตอร์ซึ่งเป็นเอกราช เนื่องจากไม่เชื่อมั่นในคำมั่นสัญญาของรัฐบาลอังกฤษ (ดูเพิ่มที่ ลัทธิชาตินิยมอัลสเตอร์)
ฝ่ายภักดีอัลสเตอร์
ลัทธิภักดีแบบอัลสเตอร์
เอมิเรตไอดริสอะซีร์
บอมเบอร์แมนอัลตรา
บอมเบอร์แมนอัลตรา  เป็นวิดีโอเกมที่ดาวน์โหลดได้สำหรับเพลย์สเตชัน เน็ตเวิร์ก ซึ่งเปิดตัวในปี ค.ศ. 2009 เกมนี้เป็นเกมที่สามในไตรภาคของเกมบอมเบอร์แมนที่ดาวน์โหลดได้ รองจาก"บอมเบอร์แมนไลฟ์"สำหรับเอกซ์บอกซ์ไลฟ์อาร์เคด และ"บอมเบอร์แมนบลาสต์"สำหรับวีแวร์
"บอมเบอร์แมน"ภาคอัลตราช่วยให้ผู้เล่นสามารถปรับแต่งบอมเบอร์แมนของตัวเองได้อย่างเต็มที่ ชุดที่เลือกทั้งหมดจะปลดล็อกได้ทันทีตั้งแต่เริ่มเกม โดยสามารถจัดรวมชุดที่มีลักษณะเฉพาะได้มากกว่า 150,000 แบบ
"บอมเบอร์แมนอัลตรา"ได้รับ "บทวิจารณ์เป็นที่ชื่นชอบโดยทั่วไป" จากเว็บไซต์รวบรวมบทวิจารณ์อย่างเมทาคริติก โดยได้ 81 คะแนนเต็ม 100 ส่วนเว็บไซต์ไอจีเอ็นได้ให้คะแนนที่ 8 เต็ม 10 โดยกล่าวว่า "ข้อเสนอที่ดีในราคาสิบเหรียญ นี่คือการดาวน์โหลดที่แฟน ๆ บอมเบอร์แมนจะต้องการสร้างห้องสำหรับเกมดังกล่าว"
Bomberman Ultra
คิงดอมฮาตส์ (วีดีโอเกม)
ปืนแม่เหล็กไฟฟ้าแบบรางคู่ขนาน
กลุ่มเกาะมูโกจิมะ
กลุ่มเกาะมูโกจิมะ  เป็นกลุ่มเกาะขนาดเล็กที่ไม่มีผู้อยู่อาศัย มีพื้นที่รวม 7 ตารางกิโลเมตร ห่างจากโตเกียวราว 900–1,100 กิโลเมตร เป็นกลุ่มเกาะขนาดเล็กในหมู่เกาะโองาซาวาระ การเดินทางใช้เวลาจากเกาะชิจิจิมะไปทางทิศตะวันออกเฉียงใต้ประมาณ 5 กิโลเมตร หรือประมาณ 2 ชั่วโมง
มีประชากรสองคนเข้ามาตั้งรกรากในปี ค.ศ. 1881 และในปี ค.ศ. 1905 เกาะมีประชากร 25 คน เมื่อราคาน้ำตาลลดลงประชากรจำนวนมากจึงออกจากเกาะ เกาะมูโกจิมะจึงไม่มีผู้อาศัยอย่างสมบูรณ์
จุดสูงที่สุดบนเกาะมูโกจิมะตั้งอยู่ทางตะวันออกมีความสูง 88 เมตร มีชายหาดทางทิศใต้ของเกาะและเป็นจุดจอดเรือ
หลังจากที่เกาะไม่มีคนอาศัยจำนวนแพะก็ได้เพิ่มมากขึ้น แต่แพะเหล่านั้นก็ถูกนำออกจากพื้นที่ในปี ค.ศ. 1990
Technical submission
วันการบินอวกาศมนุษย์นานาชาติ
วันการบินอวกาศมนุษย์นานาชาติ เป็นการเฉลิมฉลองประจำปี ที่จัดขึ้นในทุกวันที่ 12 เมษายน ซึ่งเป็นวันครบรอบของการบินอวกาศโดยมีมนุษย์เป็นครั้งแรก โดย ยูรี กาการิน. มันถูกประกาศใน สมัชชาใหญ่แห่งสหประชาชาติ ครั้งที่ 65 ณ วันที่ 7 เมษายน พ.ศ.2554 ไม่กี่วันก่อนครบรอบ 50 ปีของการบินในครั้งนั้น
ยูรี กาการิน ประจำการบินอวกาศวอสตอค ในปี พ.ศ.2504, โคจรรอบโลกหนึ่งรอบในยานอวกาศ วอสตอค 3เคเอที่ถูกปล่อยโดยพาหนะขนส่งอวกาศวอสตอค-เค
ในสหภาพโซเวียต วันที่ 12 เมษายนได้รับการยกย่องเป็น วันนักบินอวกาศ ตั้งแต่ พ.ศ.2506 และยังมีการเฉลิมฉลองในรัสเซีย และในบางรัฐโซเวียตเดิม. คืนยูรี, หรือรู้จักในอีกชื่อ "วันสังสรรค์อวกาศโลก" เป็นการเฉลิมฉลองนานาชาติที่เริ่มขึ้นในสหรัฐอเมริกา ในปี พ.ศ.2544 วันครบรอบ 40 ปีของการบินของกาการิน
12 เมษายน ก็ยังเป็นวันที่กระสวยอวกาศถูกปล่อยเป็นครั้งแรกในภารกิจ STS-1 ของ"กระสวยอวกาศโคลัมเบีย" ในปี พ.ศ.2524 ซึ่งมีฉลองในวันเดียวกัน
Pinfall (professional wrestling)
เกาะมินามิจิมะ
เกาะมินามิจิมะ  หรือเกาะใต้เป็นเกาะขนาดเล็กไม่มีผู้คนอาศัยในหมู่เกาะโองาซาวาระและเป็นเกาะในกลุ่มเกาะชิจิจิมะ อยู่ห่างจากเกาะชิจิจิมะไปทางตะวันตกเฉียงใต้ราว 1 กิโลเมตร เกาะมีภูมิประเทศแบบคาสต์ เป็นลักษณะของหินปูนที่ถูกน้ำ ละลายหินออกไปจนเหลือหินเป็นลักษณะตะปุ่มตะป่ำ เต็มไปด้วยหลุมบ่อ มีพื้นที่เพียง 0.28 ตารางกิโลเมตรเท่านั้น และจุดสูงสุดของเกาะคือ 60 เมตร
เกาะมินามิจิมะตั้งอยู่ที่พิกัด
ไม่มีท่าท่าเรือบนเกาะ ต้องขึ้นเรือจากเกาะชิจิจิมะ ไปทางใต้ของเกาะ จากนั้นวิธีที่จะสามารถเข้าเกาะได้คือ การว่ายน้ำหรือพายเรือขนาดเล็กเข้ามาเท่านั้น ไม่อนุญาตินักท่องเที่ยวเข้าเกาะเพียงลำพัง โดยปราศจากมัคคุเทศก์ในโตเกียว จำนวนเข้าเกาะต่อวันสูงสุดไม่เกิน 100 คน และมีเวลาในการอยู่บนเกาะเพียง2ชั่วโมงเท่านั้น เวลาที่ไม่สามารถเข้าเกาะได้คือ ตั้งแต่เดือนพฤศจิกายนถึงเดือนกุมภาพันธ์ เพื่อปกป้องพืชพันธุ์ ( ยกเว้นช่วงวันสิ้นปีและวันขึ้นปีใหม่)
วัดไผ่ล้อม (อำเภอเมืองจันทบุรี)
วัดไผ่ล้อม เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่เลขที่ 17 หมู่ 6ตำบลจันทนิมิต อำเภอเมืองจันทบุรี จังหวัดจันทบุรี วัดมีเนื้อที่ 45 ไร่ อยู่ติดแม่น้ำจันทบุรี
ประวัติวัดไผ่ล้อม.
สร้างขึ้นเมื่อปี พ.ศ. 2320 และได้รับพระราชทานวิสุงคามสีมาเมื่อปี พ.ศ. 2325 และยกฐานะเป็นพระอารามหลวงชั้นตรีชนิดสามัญเมื่อปี พ.ศ. 2539 สันนิษฐานว่าสร้างมาตั้งแต่สมัยปลายกรุงศรีอยุธยาเป็นราชธานี โบราณสถานที่สำคัญของวัด คือ พระอุโบสถหลังเก่า พระวิหารพระพุทธไสยาสน์ และพระเจดีย์ใหญ่
พระอุโบสถหลังเก่าสร้างเมื่อไร ไม่ปรากฏศักราช ได้บูรณปฏิสังขรณ์ขึ้นมาใหม่ในสมัยพระบาทสมเด็จพระนั่งเกล้าเจ้าอยู่หัว มีกำแพงแก้วล้อมรอบทั้ง 4 ด้าน แต่ละด้านมีช่องทางเข้า ฉนวนด้านหลังมีเสารองรับ 5 ต้น ไม่มีบัวหัวเสา ฐานอาคารเป็นเส้นตรง มีเจดีย์ย่อมุมไม้สิบสองขนาดเล็กอยู่ภายในกำแพงแก้ว ภายในมีภาพจิตรกรรมฝาผนังเป็นภาพต้นไม้ประเภทบอนไซและดอกไม้แบบจีน เรื่องทศชาติชาดก และพุทธประวัติที่ยังคงสภาพสมบูรณ์ กุฏิพระและศาลาการเปรียญ มีไม้ฉลุแบบขนมปังขิงประดับตกแต่งอย่างสวยงาม วิหารประดิษฐานพระพุทธรูปปางไสยาสน์ที่มีขนาดใหญ่ที่สุดในภาคตะวันออก เป็นพระพุทธไสยาสน์ปูนปั้นปิดทอง ขนาดหน้าตักกว้าง 32.49 เมตร ยาว 54.19 เมตร ศิลปะรัตนโกสินทร์ สร้างขึ้นเมื่อ พ.ศ. 2519 โดยนายมนัส กลิ่นขจร จากกรมศิลปากร
ตั้งแต่อดีตจนถึงปัจจุบัน ที่สามารถสืบทราบได้แน่ชัด คือ
เมียนมาอีโคโนมิกโฮลดิงส์ จำกัด
เมียนมาอีโคโนมิกโฮลดิงส์ บริษัทมหาชนจำกัด (; ; ย่อ MEHL) เป็นบริษัทที่ประกอบธุรกิจหลายประเภทรวมกัน (conglomerate) สำคัญหนึ่งในสองบริษัทที่กองทัพพม่าเป็นผู้ดำเนินการ (ผ่านกระทรวงกลาโหม) อีกบริษัทหนึ่งได้แก่ บรรษัทเศรษฐกิจเมียนมาร์ (Myanmar Economic Corporation) ธุรกิจของ MEHL รวมถึงการธนาคาร ก่อสร้าง การทำเหมือง เกษตรกรรม ยาสูบและอาหาร
MEHL มีกองทัพพม่าเป็นเจ้าของ และได้รับอิทธิพลจากผู้นำอาวุโสของกองทัพ รายได้จาก MEHL ส่งเสริมให้กองทัพพม่าปลอดจากการควบคุมของรัฐบาลพลเรือน และสนับสนุนปฏิบัติการการเงินของกองทงัพพม่าใน "การละเมิดสิทธิมนุษยชนระหว่างประเทศและกฎหมายมนุษยธรรมอย่างกว้างขวาง"
MEHL ยังบริหารธนาคารเมียวดีและกองทุนบำนาญของกองทัพ สำนักงานใหญ่ตั้งอยู่ในนครย่างกุ้ง
Myanma Economic Holdings Limited
ยูจิ นิชิดะ
ยูจิ นิชิดะ (, เกิด 30 มกราคม ค.ศ. 2000) เป็นนักกีฬาวอลเลย์บอลชายทีมชาติญี่ปุ่น เล่นวอลเลย์บอลอาชีพในลีกประเทศอิตาลี ให้แก่สโมสรเจทีอีเคทีสติงส์ ในวี.ลีก ประเทศญี่ปุ่น
ยูจิได้ทำการลงเล่นครั้งแรกกับสโมสรเจทีอีเคทีสติงส์ ในลีกสูงสุดของประเทศญี่ปุ่น เมื่อวันที่ 6 มกราคม ค.ศ. 2018 ในนัดที่พบกับ โอซากะเบลเซอส์ซาไก โดยในอายุเพียง 17 ปี เขาได้สร้างความประทับใจเป็นอย่างมากจนได้รับตำแหน่งเป็นผู้เล่นตัวจริง 6 คนแรกของสโมสร และทีมชาติญี่ปุ่นชุดใหญ่ นอกจากนี้เขายังนำทีมจบอันดับที่ 7 ในรอบ 29 ปีของการแข่งขันวอลเลย์บอลชายในโอลิมปิกฤดูร้อน 2020
ยูจิได้ย้ายไปเล่นในต่างประเทศครั้งแรกให้กับสโมสร ซึ่งเป็นสโมสรของลีกประเทศอิตาลีในฤดูกาล 2021–22 ซึ่งเขาได้รับรางวัลผู้เล่นทรงคุณค่าทั้งหมด 3 แมตช์ ถึงแม้ว่าจะได้รับบาดเจ็บและใช้เวลาการพักฟื้นนานถึง 2 เดือน นอกจากนี้ยังได้ช่วยทีมจนทำให้เป็นผู้ทำคะแนนสูงในหลายแมตช์ โดยคะแนนที่ทำได้สูงสุดในหนึ่งแมตช์คือ 29 คะแนน และยังเป็นผู้เล่นที่เสิร์ฟเอซมากที่สุดในลีกรอบแรกด้วยจำนวน 8 เอซภายในแมตช์เดียว
ยูจิ นิชิดะเริ่มเล่นวอลเลย์บอลตามพี่ชายและพี่สาวตั้งแต่วัยประถมฯ โดยในชั้นประถมศึกษาปีที่ 4 ยูจิชนะในรายการ "All Japan Volleyball Tournament" ครั้งที่ 29 ในจังหวัดมิเอะ และในปีสุดท้ายของวัยประถมฯ เขาได้เป็นกัปตันทีมและนำทีมชนะการแข่งขันที่จัดขึ้นโดยสมาคมวอลเลย์บอลประจำจังหวัดมิเอะ และได้รับถ้วยรางวัลจากนายกรัฐมนตรีของประเทศญี่ปุ่น
มัธยมศึกษาตอนต้น.
หัวหน้าทีมเลยแนะนำให้ยูจิไดเข้าร่วมทีมวอลเลย์บอลของโรงเรียนมัธยมต้น ชื่อทีมว่า 'NFO Ocean Star' ในปีเดียวกัน
ในเดือนมีนาคม ค.ศ.2013 ยูจิได้รับเลือกเป็นหนึ่งในทีมวอลเลย์บอลอายุไม่เกิน 14 ปีของโฮคุเซย์ ซึ่งเป็นอำเภอในจังหวัดมิเอะ และในเดือนสิงหาคมปีเดียวกันเขาได้รับเลือกเป็นตัวแทนจังหวัดมิเอะเข้าแข่งขันทั่วประเทศในรายการวอลเลย์บอลถ้วยโอลิมปิกเยาวชน ที่จัดขึ้นในเดือนธันวาคม
มัธยมศึกษาตอนปลาย.
ยูจิเลือกที่จะลงเล่นให้กับทีมของโรงเรียนไคเซย์ ซึ่งไม่เคยแข่งขันในระดับชาติ โดยทีมโรงเรียนไคเซย์ก็สามารถทำผลงานได้ดีในการแข่งขัน แต่อย่างไรก็ตาม พวกเขาจบการแข่งขันในฐานะรองชนะเลิศอันดับที่ 1 ทั้งการแข่งขันทีมวอลเลย์บอลของโรงเรียนมัธยมปลายหน้าใหม่ในจังหวัดมิเอะ ในเดือนกุมภาพันธ์ ค.ศ.2016 ทั้งการแข่งขันในฤดูใบไม้ผลิในเดือนเมษายน และการแข่งขันระหว่างโรงเรียนมัธยมปลายในรอบคัดเลือก ซึ่งจัดขึ้นในเดือนพฤษภาคม
ต่อมายูจิตัดสินใจเข้าร่วมทีมวอลเลย์บอลอายุไม่เกิน 19 ปีที่เพิ่งถูกก่อตั้งขึ้นใหม่ในท้องถิ่น และมีการฝึกซ้อมประจำอยู่ที่มหาวิทยาลัยเทนริ โดยในเดือนมิถุนายน ยูจิชนะการแข่งขันสำหรับรายการวอลเลย์บอล แชมเปียนชิพรุ่นเยาวชนของจังหวัดมิเอะ และชนะในระดับชาติในเดือนกันยายน โดยเขาได้รับรางวัล "Japan Young Club Volleyball Federation Award" ในฐานะผู้เล่นที่โดดเด่นในรายการ
ทีมวอลเลย์บอลโรงเรียนไคเซย์ได้เข้าร่วมการแข่งขันระหว่างโรงเรียนมัธยมปลายในจังหวัดยามากาตะ และจบการแข่งขันในลำดับที่ 16
ในเดือนมีนาคม ค.ศ. 2017 ยูจิมีชื่อในทีมชาติญี่ปุ่นชุดอายุไม่เกิน 19 ปี เพื่อไปแข่งขันในรายการ วอลเลย์บอลยุวชนชายชิงแชมป์เอเชีย 2017 โดยยูจิมักจะได้เป็นผู้เล่นสำรองเป็นหลัก แต่สุดท้ายแล้ว ทีมชาติญี่ปุ่นก็ชนะการแข่งขันในรายการนี้
การเล่นอาชีพและทีมชาติญี่ปุ่น.
ซีซัน 2018/19.